Tellé Records

Tellé Records er et norsk plateselskap som gir ut elektronisk musikk, grunnlagt av Mikal Telle i 1998. Plateselskapet har gitt ut musikk av artister som Bjørn Torske, Erot, Annie, Röyksopp og Ralph Myerz And The Jack Herren Band.

Historie 

Den opprinnelige idéen med Tellé Records var at de 10 første utgivelsene skulle være vinylsingler med stort jukebox-hull som skulle kunne settes i en spesialboks hvis en samlet alle. TELLÉ 001 bærer preg av denne tanken og kom uten cover (kun whitesleeve). Men allerede ved utgivelse nummer to så ser en at Tellé er i ferd med å bevege seg bort fra "jukebox singelklubb-konseptet". Röyksopp sin debututgivelse kommer i et flott biledcover designet av Bjørn Torske. Vinylutgivelser med Annie, Bjørn Torske og Ralph Myerz And The Jack Herren Band følger. Det store gjennombruddet til Tellé Records kommer i 2000 med utgivelse nummer syv: Tellé Samleplate. Paradoksalt nok er det plateselskapet sin første CD-utgivelse. Samleplaten som inneholder spor fra de første vinylsingel-utgivelsene og et par bonusspor blir både en salgssuksess og en kritikerfavoritt. Mikal Telle blir etter denne utgivelsen hyllet som Bergensbølgens far og mottar i 2002 årets kunstnerpris fra Bergen kommune. I 2004 får Tellé Records store økonomiske problemer og må si opp alle sine ansatte. Det resulterer i at Tellé Records etter å ha gitt ut Kaptein Kaliber sitt LP! Digitalt Remastret album går inn i en lang dvale. I august 2007 begynner det å skje ting igjen. Tellé Records våkner til live igjen og gir ut album med amerikanske Matt & Kim og svenske Familjen.  

Tellé Records logo er designet av Tore Kroknes (DJ Erot). Tore Kroknes sto for mye av coverdesign i plateselskapet sin begynnelse og var viktig for Tellé Records i startfasen. Tore Kroknes døde i 2001.  

Underlabeler av Tellé Records er Éllet (som gir ut pop), Primitive Records (punk), Footnotes (house) og Tellektro (electro).

Diskografi 
 TELLÉ 001 – The Torske/Mundal Explosion/Erot – Splitt 7"
 TELLÉ 002 – Röyksopp – So Easy 7"
 TELLÉ 003 – Annie – The Greatest Hit 7"
 TELLÉ 004 – Ralph Myerz & The Jack Herren Band – Nikita 7"
 TELLÉ 005 – Annie – The Greatest Hit 12"
 TELLÉ 006 – Bjørn Torske – Disco Members 7"
 TELLÉ 007 – V/A – Tellé Samleplate CD
 TELLÉ 008 – Ralph Myerz & The Jack Herren Band – Nikita 12"
 TELLÉ 009 – Röyksopp – Eple 7"
 TELLÉ 010 – Basecamp Wolf – First Base On The Moon 7"
 TELLÉ 011 – Bjørn Torske – Hard Trafikk 10"/CD
 TELLÉ 012 – Bjørn Torske – Trøbbel 2xLP/CD
 TELLÉ 013 – Bjørn Torske – Nedi Myra CD
 TELLÉ 014 – Annie – I Will Get On 7"
 TELLÉ 015 – Kaptein Kaliber – Pop Ultra 12"
 TELLÉ 016 – Uusi Fantasia – Takaisin 10"
 TELLÉ 017 – Toy – Rabbit Pushing Mower 7"
 TELLÉ 018 – Fredrik Saroea feat. Annie – I Will Always Remember You 7"
 TELLÉ 021 – Kaptein Kaliber – Pop Ultra 2 12"
 TELLÉ 022 – Uusi Fantasia – Top Ten 2xLP/CD
 TELLÉ 023 – Kaptein Kaliber – Pop Ultra 2b 12"
 TELLÉ 024 – Kaptein Kaliber – LP! Digitalt Remastret 2xLP/CD
 TELLÉ 025 – Matt & Kim – Matt & Kim CD
 TELLÉ 026 – Familjen – Det Snurrar I Min Skalle CD
 TELLÉ 027 – Rubies – I Feel Electric 12"
 TELLÈ 028 – Real Ones – Outlaw 12"
 TELLÉ 029 – Familjen – Det Snurrar I Min Skalle 7"
 TELLÉ 030 – Matt & Kim – Yea Yeah 7"
 TELLÉ 032 – Rubies – Stand In Line 12"
 TELLÉ 033 – Rubies – Explode From The Center LP/CD
 TELLÉ 034 – Familjen – Huvudet i Sanden LP/CD
 TELLÉ 036 – Young Dreams – Flight 376 / Young Dreams 7"
 TELLÉ 037 – Young Dreams – Dream Alone, Wake Together / Expectations 7"
 TELLÉ 037 – Bloody Beach – Gonzo Blues / Quembo Que 7"

 TELLÉ SAMPLER 01 - V/A - Tellé Sampler 01 | Spring 2004 CD

Diskografi for Éllet 
 ÉL 001 – Kings of Convenience – Toxic Girl / Leaning Against the Wall 7"
 ÉL 002 – Kings of Convenience – Failure / I Don't Know What I Can Save You From / Surprise Ice 7"
 ÉL 003 – Kings of Convenience – Brave New World / An English House / The Beat of a Drum / Winning a Battle, Losing the War 7"
 ÉL 004 – Datarock/Stockhaus – Splitt 10"
 ÉL 006 – King Midas – The Man from the Gas Station 10"

Eksterne lenker 
 House of Tellé

Norske plateselskaper
Plateselskaper etablert i 1998